Tomáš Surový

**Tomáš Surový** (* 24. september 1981, Banská Bystrica) je bývalý slovenský hokejový útočník.

## Klubový hokej
S hokejom začínal v rodnom meste, v klube HC Banská Bystrica. V extralige debutoval v sezóne 1998/99, ďalší rok hrával v rovnakom klube v rámci 1. SHL. V ročníku 2000/01 bol hráčom HK Tatravagónka Poprad, v základnej časti dosiahol 22 gólov a 28 asistencií. 

V roku 2001 si ho vybral v úvodnom drafte NHL klub Pittsburgh Penguins v 4. kole ako 120. v celkovom poradí. Nasledujúcu sezónu odišiel do zámoria a odohral ju na farme Pittsburghu v mužstve Wilkes-Barre/Scranton Penguins v AHL. Prvý zápas NHL absolvoval v ročníku 2002/03. Na sezónu 2005/06 mal uzavretú zmluvu s príjmom 450 tisíc dolárov ročne, čo bol minimálny plat v NHL.

Pred nasledujúcim ročníkom podpísal kontrakt so švédskym klubom Luleå HF. V klube odohral úspešnú sezónu, v ktorej strelil 23 gólov a na 32 prihral. Pred ďalším ročníkom sa zúčastnil prípravného kempu Phoenix Coyotes, do prvého mužstvo sa však neprebojoval a uzavrel kontrakt s ďalším švédskym mužstvom Linköpings HC. 

Od sezóny 2010/11 hrával v KHL, prvý ročník pôsobil v lotyšskom mužstve Dinamo Riga, ďalší v ruskom CSKA Moskva a sezónu 2012/13 odohral v novovytvorenom českom klube Lev Poprad. V tomto mužstve hral zväčša v treťom útoku, mužstvo vypadlo v 1. kole play-off s CSKA Moskva. Vedenie následne oznámilo Surovému, Marcelovi Hossovi a Ľubošovi Bartečkovi ukončenie spolupráce.

### Klubová štatistika

## Reprezentácia
Tomáš Surový získal na MS 18 1999 bronzovú medailu, reprezentoval aj na majstrovstvách sveta do 20 rokov v rokoch 2000 a 2001.

V seniorskej kategórii bolo jeho prvým významným podujatím ZOH 2006, zúčastnil sa aj šiestich svetových šampionátov. Spolu za Slovensko odohral **96** zápasov, strelil **15** gólov. Nosil reprezentačný dres číslo 43.

### [[Ľadový hokej na Zimných olympijských hrách 2006|ZOH 2006]]
Slovensko skončilo na piatom mieste. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Tomáš Surový bol pôvodne nominovaný na olympiádu ako náhradník, neskôr ho tréner František Hossa dopísal na súpisku namiesto zraneného Ladislava Nagya. Nastupoval vo štvrtom útoku, ktorý mal úlohu tzv. "checking line", a pomohol mu udržať čisté konto. Získal jeden bod za prihrávku.

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na Majstrovstvá sveta v lotyšskej Rige, strelil 2 góly a mal 2 prihrávky. Slovensko neuspelo s Kanadou vo štvrťfinále a obsadilo 8. miesto.

### [[Majstrovstvá sveta v ľadovom hokeji 2007|MS 2007]]
Tréner Július Šupler ho nominoval na Majstrovstvá sveta 2007 v Rusku. V 7 zápasoch zaznamenal 1 asistenciu. Mužstvo vypadlo so Švédskom vo štvrťfinále a obsadilo 6. miesto.

### [[Majstrovstvá sveta v ľadovom hokeji 2009|MS 2009]]
Tréner Ján Filc ho nominoval na MS 2009 vo Švajčiarsku. Skóroval v poslednom zápase základnej skupiny proti Kanade (3:7). Slovensko nepostúpilo z osemfinálovej skupiny a obsadilo 10. miesto.

### [[Majstrovstvá sveta v ľadovom hokeji 2011|MS 2011]]
Bol členom výberu Glena Hanlona na domácom šampionáte, zaznamenal 1 gól. Slovensko nepostúpilo do štvrťfinále a dosiahlo 10. miesto.

### [[Majstrovstvá sveta v ľadovom hokeji 2012|MS 2012]]
Vladimír Vůjtek ho nominoval na MS vo Švédsku a Fínsku, Slovensko sa prekvapivo prebojovalo až do finále, v ktorom prehralo s Ruskom. Surový na podujatí zaznamenal 4 asistencie.

### [[Majstrovstvá sveta v ľadovom hokeji 2013|MS 2013]]
Bol členom reprezentácie aj na MS 2013, skóroval v základnej skupine v dvoch neúspešných zápasoch svojho mužstva proti Lotyšsku (3:5) a Rakúsku (1:2 po samostatných nájazdoch).

### Štatistika na významných podujatiach

*(štatistické údaje sú z [[12. máj]]a [[2013]])*

## Referencie

## Externé odkazy
* 

Kategória:Slovenskí hokejisti
Kategória:Slovenskí olympionici
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Účastníci MS v hokeji 2013
Kategória:Hráči HC Banská Bystrica
Kategória:Hráči HK Poprad
Kategória:Hráči Pittsburgh Penguins
Kategória:Hráči Luleå HF
Kategória:Hráči Linköpings HC
Kategória:Hráči Skellefteå AIK
Kategória:Hráči Dinamo Riga
Kategória:Hráči HC Lev Praha
Kategória:Slovenskí hokejisti draftovaní NHL
Kategória:Hokejisti draftovaní klubom Pittsburgh Penguins
Kategória:Osobnosti z Banskej Bystrice